TILLÆG 


LEDER (II) 

Obskuriøst nr.3 var tænkt som 
en hyldest til Christopher Lee, 
men forskellige forhindringer 
lagde sig i vejen. Da det hen 
mod deadline stod klart at der 
kun ville blive én artikel om Lee 
begyndte jeg derfor at overveje 
udgivelsen af et ekstranummer 
senere på sommeren. 

Fredag den 24.maj om aftenen lå 
bladet færdigtrykt. Lørdag 
besøgte jeg Fantask og Jens 
Sirich i Trianglen Antikvariat 
for at aflevere det sædvanlige 
antal eksemplarer. Jeg kiggede 
også forbi hos Thure Munkholm 
(som er redaktør, ikke kun skri- 
bent på Uncut - undskyld, 
Thure!) til en hyggelig filmsnak 
over en kop kaffe. Der var, jvnf. 
lederen til nr.3, indenfor kort tid 
sket nogle voldsomme begiven- 
heder i mit liv, men jeg så nu 
med relativ fortrøstning på frem- 
tiden, hvilket jeg da også nævn- 
te overfor Thure. Det skulle blive 
min sidste ubekymrede stund i 
lang tid. Næste dag, søndag 
morgen modtog jeg opringning- 
en om, at min far netop var død. 

Chokket, sorgen, forvirringen 
over det ufattelige virkede bedø- 
vende på hele systemet. Jeg 
vaklede rundt i en underlig 
følelsesløs tilstand i ugevis. Men 
livet må og skal gå videre for os 
andre og da den værste krise var 
ovre tvang jeg mig selv til at 
'tænke film' igen. Jeg følte sta- 
dig, at jeg skyldte mine læsere 
noget; der var en sag som skulle 
gøres færdig, et regnskab som 
skulle balancere. I stedet for et 
selvstændigt hæfte besluttede 
jeg at udvide nr.3 med et tillæg- 
sark, altså fire nye sider. De fore- 
ligger her. Tavlen er nu visket 
ren til næste ordinære nummer 
- når dén tid kommer. 

Frank Brahe anmelder den 
obskuriøse Christopher Lee film 
The Keeper, noget han allerede 
skulle have gjort til nr.3, men 
undslog sig dengang med hen- 
visning til arbejdsstress, spræng- 
te vandrør, jordskælv osv. Det 
kan jo ikke nægtes, at filmen er 
dum, så i virkeligheden tror jeg 
bare Frank forsøgte at krybe 
udenom at skulle se den til ende. 
Jack J. skriver om Sherlock 
Holmes and the Deadly 
Necklace, en tysk produktion 
som faktisk er mere Edgar 
Wallace end Conan Doyle. 
Christopher Lee spiller mesterde- 
tektiven og bærer filmen igen- 
nem en påklistret voksnæse for 
rigtig at kunne fremvise den 
rette ørne-profil. Jack fortæller i 
sin artikel, at Hound of the 


TIL OBSKURIØST NR.3 


Baskervilles (1968) er blevet 
genopdaget. Det drejer sig om 
en spritny DVD udgivelse fra sel- 
skabet BBC Learning (se omsla- 
get her på siden) i fremragende 
kvalitet som anbefales på det 
varmeste af redaktøren - med- 
lem nr. 140 af Sherlock Holmes 
Klubben i Danmark ! The Price 
is Nice af Jesper Moerch er en 
ældre artikel som jeg desværre 
ikke har kunnet placere tidlige- 


re. Den udspringer af nogle tele- 
fonsamtaler med Moerch om 
klassiske horrorfilm, hvor han 
gentagne gange luftede sin 
stærke animositet overfor 
Vincent Price. Til sidst følte jeg 
mig så provokeret, at jeg fore- 
slog et indlæg til bladet om 
hvorfor Price var ham en veder- 
styggelighed og Moerch udviste 
fin sportsånd ved at gå med på 
ideen. Jeg holder meget af Price 
(og Christopher Lee og Peter 
Cushing), men der skal være 
plads til alternative synspunkter i 
Obskuriøst - så må den enkelte 
læser selv tage parti. Endelig 
anmelder jeg Bloody Darlings 
nr.18 og følger Christopher Lee 
temaet pænt til dørs. 


dele nogle tanker med jer om 
kulturlivets aktuelle tilstand i 
Danmark. På bagsiden af nr.3 
beskylder jeg Brian Mikkelsen 
for at have stjålet mine biblio- 
tekspenge. Flistorien er som føl- 
ger: I 1996 udgav jeg en bog. 
Den fik fine anmeldelser, solgte 
(over tid) pænt og blev opstillet 
på en række folkebiblioteker. 
Fiver sommer ved denne tid har 
jeg modtaget et ved lov fastsat 


beløb fra Biblioteksstyrelsen som 
anerkendelse for mit bidrag til 
dansk kultur. I år udgjorde belø- 
bet 2.004 kroner og 23 ører. 
Troede jeg. Men i stedet måtte 
jeg ligesom 15.000 andre forfat- 
tere se mig kuppet af en kultur- 
afviklingsminister som så at sige 
med et pennestrøg (tekstan- 
mærkning til en lovparagraf) har 
konfiskeret vores ærligt optjente 
bibliotekspenge for dette år. Fra 
en bagatelgrænse på 25 kr. er 
der indført en undergrænse på 
5.000 og så skulle småkravlet 
ligesom være sorteret fra. 
Bevares, man kan søge om legat 
fra en slags trøstepulje, men som 
kravene er formuleret må de 
fleste nok give op på forhånd. 


siden han blev udnævnt i 
november nedlagt kulturelle 
nævn og organisationer på stri- 
be, beskåret eller afskaffet støt- 
temuligheder til billedkunstnere, 
forfattere, musikere og teater- 
folk. Heller ikke statslige museer 
og arkiver går ram forbi. Blandt 
de mere tåbelige bestemmelser 
er beskatningen af dusør for 
danefæ, noget som næppe vil 
bidrage til øget ærlighed hos 
finderne. Jeg ved ikke hvis side 
Brian Mikkelsen står på, men det 
er i hvert tilfælde ikke kulturens. 
Succesparametret synes udeluk- 
kende at være hvor mange 
penge, der kan nedskæres med. 
Siden hvornår er det egentlig 
blevet officiel kulturpolitik i Det 
Konservative Folkeparti? Jeg har 
ministeren mistænkt for ikke at 
være konservativ af hjertet, men 
snarere en KUer som aldrig er 
blevet rigtig voksen. 

At Danmark har ondt i kulturen 
fik jeg endnu et trist eksempel 
på forleden. Jeg besøgte 
Filmhuset hvor der som det vil 
være københavnske læsere 
bekendt er sket en del foran- 
dringer indenfor det sidste års 
tid og sludrede lidt med ekspedi- 
enten. På et tidspunkt røg det 
uforsigtigt ud af mig: Ja, her er 
jo efterhånden blevet helt pænt 
og respektabelt. Bemærkningen 
må have lydt hårdere end jeg 
egentlig tænkte den, for fyren 
blev stram i masken og sagde 
vredt: Det er et spørgsmål om at 
tjene penge, så får vi måske lov 
til at overleve. At tjene penge, 
kunne jeg vel nok forstå, var 
udelukkende det som drev vær- 
ket! 

Jeg tror ikke et øjeblik på, at 
den pågældende selv kan stå 
inde for citerede holdning, det 
er noget som kommer ovenfra. 
Kulturlivet, dette uhåndgribeli- 
ge, utaksterbare begreb er 
trængt. De stærkeste går i pinds- 
vinestilling og håber på bedre 
tider; andre indretter sig efter 
forholdene. Prostitutionen flore- 
rer, mens borte har taget idealis- 
ten. Man spiser nådsensbrød. 
Man er til te hos ministeren. 

Man sender som i enevolds tid 
ærbødige bønskrifter. Hva' mæ 
kulturen, spurgte PH retorisk. 
Svaret fra Brian Mikkelsen og 
det system han repræsenterer er 
klart: Til helvede med kulturen! 

Henrik Larsen 
København 
29. juni 2002 

Men før I nu slippes løs på de Sagen skal naturligvis ses i rette 

omtalte tekster ønsker jeg at perspektiv. Brian Mikkelsen har 



SHERLOCK HOLMES AND THE 
DEADLY NECKLACE 


Af Jack J. 


Jeg har ikke set en eneste Sherlock 
Holmes-film i årevis, men tilfældet 
var altså, at jeg for nyligt først så 
Hammers udgave af The Hound 
of the Baskervilles ( aka 
Baskervilles Hund) fra 1959 med 
Peter Cushing (som Holmes) og 
Christopher Lee, og dagen efter 
igen så Cushing, igen som Holmes, 
også i The Hound of the 
Baskervilles, men denne gang i 
den yderst sjældne BBC-version fra 
1968. En version, som netop er 
dukket op efter i rigtig mange år 
at have været gemt af vejen i 
BBC's fugtige og mugne kælder. 
Hammerversionen blev instrueret 
af Terence Fisher og 14 dage efter 
min weekend med de 2 x The 
Hound of the Baskervilles duk- 
kede så den tyske film Sherlock 
Holmes und das Halsband des 
Todes op en sen nattetime på det 
tyske statsf jernesyn ARD. Den eng- 
elske titel er Sherlock Holmes 
and the Deadly Necklace ( aka 
Valley of Fear) og den har en hel 
del tilfælles med Hammers 
Hound; for det første er den 
instrueret af Fisher (sammen med 
Frank Winterstein) og Christopher 
Lee er med igen - denne gang i 


rollen som Sherlock Holmes. 
Dronning Kleopatras halssmykke 
er dukket op i Ægypten og er ble- 
vet bragt til London. Og kender 
man bare lidt til Sherlock Holmes 1 
univers, så ved man godt, hvem 
der bor i London; nemlig Moriarty. 
Smykket forsvinder og nogen 
mennesker dør ved at blive stuk- 
ket i ryggen med fæle, spidse 
knive. Holmes sniffer et par baner 
coke og går i gang med mysteriet. 
Fisher lavede The Deadly 
Necklace tre år efter sin Hound, 
men det betyder desværre ikke, 
den er blevet tre års erfaring 
bedre, faktisk tværtimod; Hound 
er en meget bedre film end 
Necklace. I øvrigt, selv om 
Necklace kom så meget senere, så 
er den alligevel i sort/hvid, hvor 
Hound er i farver. 

Skuespillerne i filmen er for en 
stor dels vedkommende tyske 
skuespillere og de er alle ganske 
glimrende, men filmen bliver bare 
aldrig rigtig spændende og det 
uhyggemoment, som findes i 
Hound, er helt væk i The Deadly 
Necklace. Jeg nævnte, at skuespil- 
lerne er gode, men det gælder nu 
desværre ikke helt for filmens 


THE KEEPER 


Af Frank Brahe 


På Underwood Asylum huserer 
Christopher Lee. Som er doktor udi 
kunsten at hypnotisere i sit farlige 
hypnose-rum, hvor han, med et 
avanceret maskineri, og stole med 
indbyggede vibratorer (nam, nam) 
kan hensætte diverse guinea-pigs i 
en katatonisk tilstand; denne til- 
stand nås ved at flashe drabelige 
billeder af mr. Lee i smile-fjæs, 
roterende cirkler, psykedeliske far- 
ver og syre-testet majhog muzak a 
la Laura Anderson på cannabis. 

En private dick er på sagen; igen- 
nem længere tid har han snuset til 
mr. Lee's gøren og laden, ja, det 
vil sige, at det har politiet også. 
Politiet har one inside - det vil 
sige, at de har fået indlagt en per- 
son på dette rædselssted, hvor der 
sker frygtelige ting? Krummeluren 
ved den alvorlige sag er spilme, at 
det har the dick også (mellem os 
to - dig og mig kære læser - tror 
jeg sgu 1 the dick har fantasier, bil- 
leder af grumme scenarier i sit 
hovede, om at hinterhyle den stak- 
kels shoeshine boy, men det er en 
anden historie)... åh, ja - altså han 
har også one inside, nemlig et 
kvindfolk, som bare lader som om... 
hun faker, sin orgasm... øh, sludder 


og vrøvl, (ikke noget JEG har erfa- 
ringer med) hun faker alle Mr. 

Lee's hypnose forsøg! Hende besø- 
ger han, når hun sammen med de 
andre indlagte spiller med bade- 
bolde ude i haven og har det åh, 
så sjovt, mens Mr. Lee vistnok skal 
foregive at lide af et eller andet 
polio, børnelammelse - nej, jeg 
ved det ikke, Quasimodo-agt\g ser 
han i hvert fald ud, det kan være, 
at det er grunden til hans ufatteli- 
ge ondskab? VERDENSHERREDØM- 
ME drømmer han om ..ak... ak. 

Nå, men de skal ha 1 nakket svinet, 
men politimanden der er inside er 
alvorligt hypnotiseret, så der er 
noget skyderi på et tag - der er 
også en meget stor mand på hos- 
pitalet, han hedder mr. Biggs - han 
har outside en tvillingebror, som 
også hedder mr. Biggs, eller gør 
han? Må blankt indrømme jeg sov 
5-10 minutter(?) under denne fase 
af filmen, da det intellektuelle 
niveau helt og aldeles overstrålede 
mit antal hjerneceller. Politiet spil- 
ler en vigtig rolle her, især kom- 
missæren er med for ligesom at 
give filmen en ekstra dimension - 
sådan noget med at falde, øde- 
lægge ruder, sige sjove ting og 
anden banebrydende humor. 


hovedrolleindehaver: Christopher 
Lee formår slet ikke at fremstå 
som Sherlock Holmes - dertil er 
han alt for stiv i spillet, ja det vir- 
ker faktisk, som om han bliver stiv, 
netop fordi han forsøger at bevæ- 
ge sig, som Holmes antageligt 
ville. Faktisk er han bedst i de sce- 
ner, hvor han i forklædning agerer 
ussel søulk! I rollen som Sherlock 
Holmes nåede Lee slet ikke 
Cushing til sokkeholderne. 
Versionen, jeg så, var som nævnt 
den tyske originalversion, der der- 
med har den originale lyd. Det ses 
tydeligt, at flere af skuespillerne 
har indtalt deres dialog på tysk 
(læg f.eks. mærke til scenen på 
bænken, hvor Holmes 1 mundbevæ- 
gelser er engelske og Moriartys er 
tyske!), men det betyder desværre 
også, at Lee, der er dubbed, også 
taler tysk og dette er naturligvis 
med til at forringe indtrykket af 
skuespilspræstationen. Det biir 
dog ikke meget bedre, selvom 
man ser den engelskdubbede ver- 
sion, da man af uforklarlige årsa- 
ger også har ladet Christopher Lee 


dubbe (til engelsk) af en anden 
skuespiller. Henrik har i øvrigt for- 
talt mig, at det engelske bånd 
med filmen er fra en slidt master 
og ikke i letterbox. Det tyske tv- 
print er derimod helt perfekt og i 
letterbox. Men det gør nu ikke 
den store forskel, for Sherlock 
Holmes and the Deadly 
Necklace er ikke nogen stor eller 
god film på nogen måde. Den er 
lettere interessant og kan vel ses 
som "hyggelig", og da den kun 
løber 82 minutter er den til at 
komme igennem uden større vari- 
ge mén. Den første Psychotronic- 
bog kalder den an interesting fai- 
lure, så det vil jeg også gøre! 

Sherlock Holmes and the 
Deadly Necklace (Vesttyskland, 
1962) 

Spilletid: 82 min. 

Instruktører: Frank Winterstein & 
Terence Fisher 

Medvirkende: Christopher Lee, 
Thorley Walters, Hans Sohnker, 
Hans Nielsen, Senta Berger, Ivan 
Desny m.fl. 



Da jeg vågnede igen, var hævnen 
sød; nu er Lee i den frygtelige stol 
og kigger på ækle, grusomme, 
afskyelige samt direkte ondsindede 
farver, hvilket gør, at ordensmagten 
kan fange ham - der var altså noget 
med ham den der tvillingebror, men 
der sov jeg nok igen, min hjerne 
kunne ikke klare mere spænding. 
Christopher Lee sender lige sit bund- 
løse trussesmil inden han drager af 
med politiet - noget har sikkert 
overlevet... 

Jeg vil ikke referere mere her, resten 
må være op til andre, derimod vil 
jeg så komme med en art bedøm- 
melse: Filmen er noget lort! Om 
hypnose-tingen er et symbol på de 
unges frygtelige brug af rus-midler, 
eller det hele er en katastrofe af et 
forsøg med at mixe den gotiske 
slotshorror med moderne tanker er 
for så vidt pisse ligegyldigt; filmen 
lugter langt væk af brugt menstrua- 
tionsbind, noget der egentligt burde 
vække min interesse, men det hele 
går simpelthen galt; kameravinkler, 
historie, drama, paradokser, skuespil 
(Lee ligner én der helst vil stikke af 
fra det hele) musikken... ALT! 

I den tid hvor jeg var ved bevids- 
thed, spekulerede jeg mest af alt på. 


hvorfor Christopher var med i 
denne film? I disse tider hvor det 
er meget "in" med interview i 
undergrundsblade - ja, det er det 
jo også i overgrundsblade - ikke 
et ondt ord, kunne det være vær- 
difuldt og indbringende, hvis en 
eller anden ildsjæl kunne opspore 
Christopher eller en anden tæt på, 
for at få opklaret dette mysterium. 

Den udgave jeg sov mig gennem 
var med hollandske tekster, hvilket 
kunne give den tanke, at den er 
ude på hollandsk vhs [Filmen er 
udsendt i Holland på Trans World 
Entertainment/Vid Film. -Ed.], så 
hvis du bare må eje denne film, 
kan du køre til Holland, det er syd 
på, der er tulipaner, møller og 
underlige bønder med træsko, 
som sikkert er vandtætte, da hele 
landet næsten står under vand. 
Ruud Gul lit. Van Basten, og Cruef 
bor sikkert dernede, måske har vi 
sparket fodbold med dem engang. 

The Keeper (Canada, 1976) 
Spilletid: 84 min 
Instruktør: T.Y.Drake 
Medvirkende: Christopher Lee, Tell 
Scheiber, Sally Gray, Ross Vesarian, 
lan Tracey, Bing Jensen, Jack og 
Leo Leavy m.fl. 






THE PRICE IS NICE 


Af Jesper Moerch 


You're not Vincent Price, you're 
Vincent Malloy 

You're not dead or i nsane, you're 
just a young boy 

Tim Burton's Vincent 

Lige fra allerførste sekund forstod 
jeg det ikke. 

Det var i Randers sidst i firserne, 
og først i min tid som exrental- 
samler.Nylig hjemkommet fra en 
af mine talløse jagter, var jeg fyldt 
med en forventningsfuld glæde 
over at have fundet op til flere 
gyseligt interessant udseende tit- 
ler: John Russos Midnight, som 
jeg havde kigget på et par gange 
og besluttet at købe. Bob Clarks 
Deathdream eller Dødens Nat 
som den danske titel var, samt en 
film jeg ikke kendte, men som bar 
den lovende titel Dødsmasken, 
og som havde et meget gult cover 
med en flot illustration der fore- 
stillede Boris Karloff som Mumien. 
Jeg har altid godt kunnet li 1 mumi- 
er. Da jeg kom hjem blev videoen 
fodret med Dødsmasken næsten 
inden jeg havde fået jakken helt 
af. Filmen viste sig at være Roger 
Cormans Masque of the Red 
Death fra '64, en film opslagsbø- 
gerne var enige om var en af de 
allerbedste i Cormans Poe-serie. En 
anden detalje opslagsfolkene syn- 
tes at have snakket sammen om, 
var, at Vincent Price var uovertruf- 
fen som djævledyrkeren der murer 
sig selv og sekten inde under det 
pestbefængte 1500-tal. Jeg kendte 
Prices navn, og nogenlunde hans 
udseende fra bøger. 

Man ville altså bilde mig ind at 
ham den teatralske bralrerøv med 
Errol Flynn-moustachen og 
Schluterhåret var en slags horror- 
filmenes kvalitetsstempel...? Nej, 
nej, nej... 

For mig er der alt det galt med 
Vincent Price som er galt med 
langt størstedelen af Hammer 
Horror-produktionerne. De er ikke 
uhyggelige. Selv ikke med den 
bedste vilje kan jeg se andet end 


klichefyldt opstyltet pladder med 
grimme farver og håbløse inten- 
tioner. Ligeså med Vincent Price. 
Hvis han ikke virkede så indbildsk 
og teatralsk, kunne han gå for at 
være en rar homofil hyggeonkel, 
med sit velplejede ydre, gentle- 
managtige manerer og knagende 
fistelstemme. Men gyserfilm- 
konge? Dér knækker filmen altså! 
Der er ikke noget værre end PÆN 
horror! 

I sit skuespil virker manden ligeså 
overbevisende på mig som 
Hammer-filmenes papflagermus, 
nemlig overhovedet ikke! 

Og jeg er ellers ikke kræsen. 
Corman-filmen var ydermere for 
kedelig til at jeg kunne underhol- 
des med camp-værdien. 

Efter at ha 1 sundet mig adskillige 
år ovenpå den tåkrummende ople- 
velse jeg havde med Dødmasken 
faldt jeg over en film der hed 
Blodkabinettet, originalt 
Theatre of Biood. Prices maniske 
facade grinte mig i møde på cove- 
ret, og modviljen kaldes øjeblikke- 
lig frem i mig. Men jagten havde 
været uden udbytte den dag, så 
jeg besluttede at gi 1 Vinnie en 
chance mere. Man bl i 1 r jo klogere 
med alderen, og jeg havde - næs- 
ten uden ubehag - klaret mig 
igennem dokumentaren Vincent 
Price's Dracula der blev vist i 
dansk TV i forbindelse med bio- 
grafpremieren på Coppolas over- 
dådige Bram Stoker's Dracula i 
'92. Blodkabinettet var ikke helt 
så slem som jeg havde forberedt 
min kvalmetærskel på, men stadig 
en film jeg øjeblikkelig glemte. 
James O'Neills "Terror on Tape" 
kalder filmen a highclass shocker 
of unusual depth and intelligence. 
Dét er altså forbigået min måske 
nok uforberedte opmærksomhed. 
Jeg gemte udelukkende filmen 
fordi den virkede lettere sjælden, 
og den stod længe og samlede 
støv, og optog plads der kunne 
bruges på bedre film [Indtil hervæ- 
rende redaktør købte båndet af 
Moerch for et par år siden. - Ed.] 


Jeg elsker Tim Burtons filmværker. 
Efter min ydmyge mening er 
Burton det største visuelle geni i 
tidens filmverden, og har, ud over 
den første Batman, ikke trådt for- 
kert en eneste gang, selv ikke med 
den meget udskældte Mars 
Attacks!. Men Tim Burton er uhel- 
bredelig Pricefan, så selv om jeg 
efterhånden har fået renset 
Vincent Price ud af min filmsam- 
ling, er der stadig et par små fed- 
tede spor tilbage. Price gi'r den 
som en slags Dr. Frankenstein i 
Edward Scissorhands, hvor han 
har skabt et følsomt og helt igen- 
nem engle-uskyldigt uhyre. Det 
kan jeg nemt leve med. Filmens 



umådelige skønhed og magi over- 
skygger nemt Prices krampagtig- 
heder. Og han dør heldigvis tidligt 
i filmen. 

Tim Burtons instruktørdebut, 
Vincent, en 6 minutters sort/hvid 
animationsfilm, er en gotisk hyl- 
dest til Burtons idol, og Vincent 
Price optræder som fortællerstem- 
me. Vincent er i dén grad koncen- 
treret Burton, og jeg ville elske fil- 


men enddog selvom Price kunne 
ses i stedet for bare høres... 

For nylig er jeg blevet mødt med 
undren og vantro, og 
bemærkningen: Du forstår ikke 
Prices geni! Sikkert ikke, men jeg 
synes jeg har prøvet. Jeg er nok 
bare ikke i besiddelse af de rette 
gener. De gener der skulle sætte 
mig i stand til at hylde en engelsk 
[amerikansk! -Ed.] aldrende 
mandspersons store armbevæ- 
gelser og pibestemme, mens han 
synes at tænke: Oh dear, how all 
these common people are lucky, as 
every single one o f them has the 
chance to brighten his insignifi- 
cant life by the chance to enjoy my 
immense genius! 

Med fare for at fremdrive betyde- 
lig vrede hos redaktøren af denne 
publikation ser jeg heller ikke 
meget gyserorakel i Price-kolleger- 
ne Peter Cushing og Christopher 
Lee, men hér er sagerne ganske 
anderledes. Chris Lee er altid 
uovertruffen i sin måde at levere 
replikker på, og indgyder en over- 
ordentlig respekt med sin blotte 
tilstedeværelse. I sandhed en stor 
skuespiller. Men kun glimtvis virker 
han frygtindgydende på mig. Jeg 
har også den største respekt for 
Cushing, men trods alle sine 
mange roller i klassiske genrefilm 
finder jeg ham mest uhyggelig 
som Grand Moff Tarkin i Star 
Wars, hvor imperiet som et inter- 
galaktisk nazisvøbe undertrykker 
og udrydder fredselskende eksis- 
tenser i millionvis. Her er det 
meget svært ikke at bemærke 
Cushings slående fysiske lighed 
med Hitlers giftdværg, Joseph 
Goebbels. 

Men hvad enten Vincent gi'r den 
som sindssyg morder, sindssyg 
djævledyrker, sindssyg vanskab- 
ning eller bare sindssyg, forbliver 
han for mig bare en oppustet 
over-gestikulerende excentriker, 
der er faldet for illusionen om at 
han selv er fantastisk... 

So sue me! 



Festival 2001 - en international festival som siden 1986 er blevet 
afholdt hvert år oppe i den lappiske by Sodankylå, 120 km nord for 
polarcirklen. Fra venstre: instruktør/fotograf (bl.a. for Hammer Films) 
Freddie Francis, ukendt fan og Francis' kone (?). Foto: Mika Raita. 



synger 


Christopher Lee, der spiller 
den onde troldmand i 
filmatiseringen af ToUdens 
'Ringenes Herre", er i 
København for at deltage i en 
udsæd vanlig 
pladeindspilning. 

Jyllands- Posten har madt 


ln n^n jfr 


Det er ikke hver dag man kan læse om Christopher Lee i en dansk 
avis, men fra Ralph Østrup har redaktionen modtaget denne artikel, 
fundet i Jyllandsposten 19. marts i år. Anledningen er Lees pladeind- 
spilning med det danske The Tolkien Ensembles. Musikken, en 
sangkreds baseret på Tolkiens digte, er komponeret af Caspar Reiff. 

BLOODY DARLINGS kom på 

gaden første gang i januar 1990 
og november 2001, små 12 år 
senere, afsluttede redaktør/udgi- 
ver Lars von Hegnet udgivelses- 
rækken med et to-binds nr.18. 
Bladets storhedstid lå fra begyn- 
delsen til slutningen af halvfem- 
serne, hvilket var 'før min tid' som 
filmsamler, men derfor føler jeg 
alligevel et vist vemod over beslut- 
ningen. Det er altid trist, når et 
blad går ind og lille Danmark 
mangler efterhånden kulturtids- 
skrifter så det skriger til himlen. 


Øh, kulturskriftl Mange som ken- 
der til BD, ja ligefrem siddet med 
et nummer i hånden vil nok først 


og fremmest huske det for Lars 
von Hegnets aparte sprogbrug, 
idiosynkrasier overfor dette og 
hint samt en vis hang til selvisce- 
nesættelse og mystifikation, hvil- 
ket vel kan virke afskrækkende på 
folk med gode manerer og for- 
ventninger om objektiv journalis- 
tik. Men drivet i bladet, når man 
ser bagom det von hegnske buld- 
reri, var en glæde ved filmen i alle 
dens afskygninger (selvom salgsar- 
gumentet var det skæve & obskure 
tog BD gerne brede biograffilm 
op) og en ubændig trang til at for- 
midle denne glæde. Det hele med 
et glimt i øjet - teksterne vrimlede 
med 'tozzerier' og underfundighe- 
der. Bedre endnu: Redaktøren og 
de lejlighedsvise gæsteskribenter 
sad som alle samlernørder inde 
med en masse faktuel viden som 
de øste af med gavmild hånd. Man 
kunne blive mægtig klog af at 
læse BD - hvis man altså gad. 

Af og til kammede bladet dog 
over i utålelig indforståethed og 
selvdyrkelse. Jeg husker bl.a. et 
dobbeltnummer (lånte hele stak- 
ken af Jack J. sidste sommer, minus 
det sidste selvfølgelig), hvis ene 
halvdel udelukkende bestod af 
skribenternes lister over favorit- 
film. Det var sgu en tynd omgang. 
Tonen i bladet kunne også, når 
redaktørens lune svingede i dén 
retning, antage en ubehagelig 
ondskabsfuld karakter, hvor latte- 
ren pludselig blev rå og uforsonlig. 


En side af Lars von Hegnet jeg 
aldrig har brudt mig om. 

Hen mod slutningen af årtiet faldt 
skribenterne fra én for én, indtil 
stort set kun Lars selv sad tilbage 
og i stigende grad fyldte bladet ud 
med "set siden sidst" rubrikker 
forfattet mere eller mindre pr. 
automatskrift. Det var som om den 
kreative kilde var tørret ind. Hvad 
læserne selvfølgelig ikke kunne 
vide, var, at redaktøren på det 
tidspunkt sloges med store proble- 
mer i privatlivet, noget han fortæl- 
ler åbenhjertigt om i lederen til 
nr.18. Det endte med skilsmisse - 
en sjæleflænsende oplevelse som 
ganske tog pippet fra den store 
mand. I dag har Lars det heldigvis 
fint - ny kæreste, ejerlejlighed osv. 
Men rollen som fandenivoldsk 
bladredaktør orker han ikke læng- 
ere. August sidste år inviterede jeg 
ham til at skrive i nr.1 af mit eget 
blad. Han takkede for tilbudet, 
men fortalte, at han følte sig 
udbrændt og ville få svært nok 
ved at afslutte BD på behørig vis. 

Lykkedes det så for Lars? Layoutet 
har altid været kaotisk og er også i 
dette sidste nummer et sammensu- 
rium af regulær tekst, indskudte 
videoomslag og håndskrevne 
noter, men dog absolut læseven- 
ligt, da trykket er pænt og satsen 
behagelig stor. Bind I har krig som 
tema og åbner som sagt med en 
meget personlig leder om redaktø- 


rens genvordigheder i den for- 
gange tid. For personlig tænkte 
jeg oprindelig, men siden har jeg 
jo selv oplevet lidt af hvert, så 
respekt herfra. 

På side 3 forklarer Lars hvorfor 
krigsfilm fascinerer ham, selvom 
krig jo er noget forpulet lort. En 
fin tekst som der desværre ikke 
følges op på i resten i bladet. Selve 
anmeldelserne, tjae, jeg kan sag- 
tens følge Lars i hans vurdering af 
en film, men selvom sproget er 
nok så koncentreret og træfsik- 
kert, så savner jeg ofte nogle flere 
mellemregninger. Det er ligesom 
for letkøbt, for sjusket. Han kan 
heller ikke holde konceptet - alle- 
rede på side 15 får vi det første af 
flere "set siden sidst" indslag. 
Resten af bind I samt bind II byder 
på blandede reviews af sleaze, 
trash og agentfilm - og så lidt 
mere krig ind imellem. Med en 
opstramning af materialet kunne 
det være blevet til ét rigtig godt, 
fokuseret bind; i stedet endte BD, 
for at citere T.S.EIliot, not with a 
bang , but a wimper. Men redaktø- 
ren behøver nu ikke frygte for 
eftermælet af den grund; han har 
forlængst indskrevet sig som en af 
kæmperne i sin stands historie. 

Man kan næppe forestille sig det, men publikum var faktisk skræmt fra vid og sans, dengang de film som kedede 
Jesper Moerch så inderligt i artiklen på foregående side havde premiere verden over. Smag og tolerance overfor 
gyserens virkemidler ændrer sig konstant og hvem ved, hvad kommende generationer vil kræve af genren, hvilke 
ekstreme grænser vi endnu mangler at krydse? Det er en historisk kendsgerning, at efterkrigsgysets triumvirat 
Peter Cushing, Christopher Lee og Vincent Price regerede biograferne uantastet og suverænt indtil midten af 
1970erne. Cushing & Lee - gysets Gøg & Gokke: Kemien passede bare; diamentrale modsætninger af udseende og 
temperament, hver med en egen distinkt spillestil faldt de naturligt i hak, ramte en ren tone, det gyldne snit. 
Vincent Price: et fænomen man ikke kunne komme udenom i tressernes USA - det hvide lærreds mest veltalende 
galning, verdensmand og massemorder i ét; på tv kendt og elsket som mesterkok og kunstekspert. I dag er kun 
Christopher Lee tilbage; han rundede i sidste måned de 80. Heldigvis ikke som en mimrende gamling i beskyttet 
bolig. Tværtimod: den store mand er mere aktiv end nogensinde. Efter årtiers slingrekurs har han genvundet sin 
internationale popularitet og hurra for det! 

Det er jo ellers velkendt, at Lee ikke bryder sig om at blive identificeret som horror-skuespiller. Modsat f.eks. Boris 
Karloff, Vincent Price og Peter Cushing som i stedet for at beklage sig over deres ‘skæbne 1 fik det bedst mulige ud 
af stereotypiseringen gik hans ambitioner i retning af ‘respektabelt 1 skuespil i ‘seriøse 1 dramaer. Hammer Films 
faldt fra hinanden ca. 1976, hvilket han kun så som en befrielse - nu skulle den rigtige karriere da først tage fart. 
Uheldigvis synes Lee på det tidspunkt at have udviklet et fatalt blindt punkt. Nemlig at han ikke kunne, ville indse, 
at man efterspurgte ham, fordi han... var Christopher Lee. Horrorstjernen. Hvad nyttede det så, at Lee faktisk er en 
fremragende og alsidig skuespiller, når hans talent igen og igen blev misbrugt? Ujævne til slet og ret katastrofale 
produktioner prægede karrieren fra senhalvfjerdserne op til midten af halvfemserne. Ørkenvandringen var dog 
ikke uden oaser, f.eks. tv-produktionerne The Far Pavilions (1984), Treasure Island (1990), Ivanhoe (1997) og 
den politiske storfilm om Pakistans grundlægger, Jinnah (1998). Men for gamle fans som hang ved i håb om flere 
horrorklassikere var der ikke meget at komme efter og Lee gjorde ikke sagen bedre ved i en række interviews på 
det nærmeste at fornægte sin fortid. Han fortalte anekdoter om de (efter hans mening) stadig mere stupide 
manuskripter han skulle spille ud fra i Hammer æraen, svor at han var færdig med den slags primitive spekulations- 
film og blev stiktosset, når man spurgte til hans rolle som Dracula. Hvilket unægtelig gør hans medvirken i tåbelige 
film som Police Academy: Mission to Moscow (1994) fra samme periode temmelig paradoksal. Måske indså Lee 
det selv, for langsomt krøb han tilbage til horrorgenren med små, men strategiske gæsteroller i bl.a. Talos the 
Mummy (1998) og Sleepy Hollow (1999); film som mindede det brede publikum om at Christopher Lee forresten 
stadig levede. I dag vedkender han sig bredvilligt positionen som den fantastiske genres nestor og oplever for 
tiden en sand rennæssance. En lind udgivelsesstrøm af klassiske Hammer film på DVD, ofte med Lees egne entusi- 
astiske kommentarspor og senest solide roller i mammutproduktionerne Lord of the Rings Ml (2001, 2002) og 
Star Wars II (2002) har introduceret ham til nye generationer af filmentusiaster. Han kører sågar sit eget website, 
christopherleeweb.com . Godt gået af en 80 årig. 

Tak til Timo Raita for billedet af Christopher Lee fra en hyldestkonference i Helsinki 13.april i år. Timo vedlægger 
også en lydoptagelse af konferencen på CD-R. Det er spændende at høre Lee besvare spørgsmål om alt lige fra 
digital filmteknik til venskabet med Peter Cushing. I skal nok få et referat ved lejlighed. 

